AfriForum open moordklagte ná kind se dood - AfriForum
AfriForum open moordklagte ná kind se dood
Deur	 22/08/2016 02/11/2020
Die AfriForum-takke in Secunda en Leandra het verlede week klagtes van moord en strafbare manslag teen Mmela Mahlangu, munisipale bestuurder en Matimba Masia, hoof van tegniese dienste, van die Goven Mbeki-munisipaliteit, ingedien nadat 'n 8-jarige dogtertjie doodgeskok is deur 'n kragpaal naby haar ouerhuis in Leandra.
Charlene Jacobs is op 10 Augustus omstreeks 15:00 dood nadat sy geskok is toe sy teen 'n kragpaal geleun het. Kragdrade het uit 'n gat gesteek en aan die paal geraak.
Volgens Charlene se pa, Charlie, het die voorval plaasgevind toe sy buite saam met haar maatjies naby hul huis gespeel het. Hy het verduidelik dat sy moeg geword het en teen dié lewendige kragpaal geleun het.
Jacobs het aan Forum Nuus gesê dat hy 'n dag ná sy dogtertjie se dood by die polisiekantore én munisipaliteit in Secunda weggewys is toe hy die voorval wou aanmeld.
AfriForum is verlede Maandag na die plaaslike polisie in Leandra om 'n saak teen dié munisipale beamptes aanhangig te maak.
Volgens Hillel Coetzer, streekskoördineerder van Mpumalanga-Wes, het die stasiebevelvoerder glo aan Jacobs gesê dat hy sy verklaring mag aflê, maar slegs die inligting mag aanmeld wat die polisie as "belangrik" beskou.
AfriForum het die saak verder na die polisie se nasionale kantoor geneem asook onder die aandag van die waarnemende kluster-bevelvoerder in Secunda gebring waarna opdrag gegee is dat die organisasie en Jacobs bygestaan moet word om die klagtes in te dien.
Die munisipaliteit het ook eers na AfriForum se ingryping opgetree en die paal van die kragnetwerk ontkoppel.
"Weens die gebrek aan behoorlike dienslewering en instandhouding deur die munisipale bestuurder en hoof van tegniese dienste, het 'n onskuldige kind haar lewe verloor. Hierdie optrede deur die betrokke persone is krimineel van aard en hulle moet tot verantwoording geroep word," het Coetzer gesê.
Volgens 'n onafhanklike deskundige wat AfriForum genader het, het onwettige elektrisiteitskoppelings aan lewendige elektrisiteitsdrade aan die paal geraak. Verder het die lamppaal ook geen aarddraad gehad nie.
Volgens Coetzer is 'n soortgelyke saak in Standerton aangemeld, waar 'n kind ernstig beseer is nadat hy geskok is deur 'n oop krag boks. Hy het gesê AfriForum sal ook ondersoek instel teen die Lekwa-munisipaliteit oor dié voorval.
"AfriForum is in die proses om berading vir die Jacobs-familie te reël en bedank senior polisiebeamptes vir hul daadwerklike ingryping om Jacobs en AfriForum op grondvlak by te staan," het Coetzer gesê.
Post Tags:	#dood#munisipaliteit#Secunda
AfriForum Jeug Tuks ploeg terug in gemeenskap
Die Universiteit van Pretoria se Afrikaanse debatspanne het die afgelope naweek geseëvier tydens vanjaar se Dink of Sink-universiteitsdebatkompetisie wat in…
Lees meer Afrikaanse studente debatteer óók nou op hul voeteContinue
AfriForum gee redes waarom NGV gedoem is om te misluk
DeurMarthinus Koekemoer	 15/02/2022 15/02/2022
AfriForum het vandag 'n voorlegging aan die parlementêre portefeuljekomitee vir gesondheid gedoen waarin verskeie redes aangevoer is waarom die voorgestelde…
Lees meer AfriForum gee redes waarom NGV gedoem is om te mislukContinue
Universiteite het plig om kwaliteit onderwyseropleiding ook in Afrikaans te doen
Deur	 13/09/2016 02/11/2020
As kwaliteit onderwysers nie in Suid-Afrika opgelei word nie, sal eerstejaars wat by universiteite inskryf nie verbeter nie. Sonder kwaliteit…
Lees meer Universiteite het plig om kwaliteit onderwyseropleiding ook in Afrikaans te doenContinue
Afrikaners moet weer hul plek in SA kry
Afrikaners se oorlewing gaan in die toekoms op vyf pilare berus naamlik 'n helpmekaar-netwerk, die beskerming van hul gemeenskap se…
Lees meer Afrikaners moet weer hul plek in SA kryContinue
Pretorianers haal danksy AfriForum eers asem oor kragtariewe
Die Tshwane-metro sal nie Woensdag voortgaan met die implimentering van die onwettige verhoogde kragtarief vir die 2019/2020-termyn nie. Dit kom…